stanford-oval/wikipedia huggingface dataset:
וואן פיס: הסרט
מוזיקה

בסרט נעשה שימוש בשיר הפתיחה ושיר הסיום מהעונה הראשונה של סדרת האנימה וואן פיס - שיר הפתיחה "We Are!" מאת הירושי קיטאדני, ושיר הסיום "Memories" מאת מאקי אוטסוקי.
פסקול הסרט הולחן על ידי קוהיי טנאקה, אשר יצר גם את המוזיקה של סדרת האנימה וואן פיס. המוזיקה מהסרט נכללה גם באלבום "One Piece: Music And Song Collection" שיצא לשווקים ב-18 במרץ 2000 וכלל גם את הפסקול של סדרת האנימה וואן פיס.
מדיה ביתית

הסרט יצא לשווקים ל-DVD ב-21 בינואר 2001, ומהדורת הבלו-ריי של הסרט יצאה לשווקים ב-21 בנובמבר 2009.
הערות שוליים

↑  "過去興行収入上位作品 2000年（1月～12月）". Motion Picture Producers Association of Japan. נבדק ב-26 ביולי 2014. {{cite web}}:  (עזרה)
↑  "One-piece Uta to Ongakushu". CD Japan. נבדק ב-27 ביולי 2014. {{cite web}}:  (עזרה)
↑  "DVD listing". CD Japan. נבדק ב-27 ביולי 2014. {{cite web}}:  (עזרה)
↑  "Blu-Ray listing". CD Japan. נבדק ב-27 ביולי 2014. {{cite web}}:  (עזרה)
↑  "DVD listing". CD Japan. נבדק ב-27 ביולי 2014. {{cite web}}:  (עזרה)
אימה אמריקאית: הכת

| --- | --- |

 סוגה:  מותחן   אימה   דרמה
 יוצרים:  ריאן מרפי   בראד פלצ'וק
 שחקנים:  שרה פולסון   אוון פיטרס   שאיין ג'קסון   בילי לורד   אליסון פיל
 ארץ מקור:  ארצות הברית
 שפות:  אנגלית
 מספר פרקים:  11
 שידור
 רשת שידור:  FX Networks
 רשת שידור בישראל:  yes Oh
 תקופת שידור מקורית:  5 בספטמבר 2017 – 14 בנובמבר 2017 
 קישורים חיצוניים
 אתר רשמי
 דף התוכנית ב-IMDb
 
 אפוקליפסה ←
"אימה אמריקאית: הכת" (באנגלית: American Horror Story: Cult) היא עונתה השביעית של הסדרה "אימה אמריקאית", שנוצרה והופקה על ידי ריאן מרפי ובראד פלצ'ק. רשת "FX Networks" אישרו באופן רשמי ב-4 באוקטובר 2016, כי הסדרה תמשיך אל עונתה השביעית, אשר עלתה לשידור לראשונה ב-5 בספטמבר 2017 באותה הרשת. בעונה מופיעים שרה פולסון, אוון פיטרס, שאיין ג'קסון, פרנסס קונרוי, אמה רוברטס, עדינה פורטר, מייר וינינגהם, ג'ון קרול לינץ' וצ'אד בונו, שהופיעו כבר בעונות הקודמות של הסדרה, ואליהם מצטרפים השחקנים בילי לורד, קולטון היינס, בילי אייכנר, לינה דנהאם, לסלי גרוסמן ואליסון פיל.
צוות השחקנים > ראשי

שרה פולסון - אלי מייפייר-ריצ'רדס
אוון פיטרס - קאי אנדרסון/צ'ארלס מנסון/ג'ים ג'ונס/אנדי וורהול/מרשל אפלווייט/דייוויד כורש/ישו
שאיין ג'קסון - ד"ר רודי וינסנט
בילי לורד - וינטר אנדרסון
אליסון פיל - אייבי מייפייר-ריצ'רדס
צוות השחקנים > משני

קופר דודסון - אוזימנדיאס "אוז" מייפייר-ריצ'רדס
קולטון היינס - הבלש ג'ק סמואלס
בילי אייכנר - האריסון וילטון
לסלי גרוסמן - מאדו וילטון
עדינה פורטר - בוורלי הופ
צ'אז בונו - גארי לונגסטריט
ג'יימס מורוסיני - אר. ג'יי.
דרמוט מולרוניי - בוב תומפסון
צוות השחקנים > אורח

ג'ון קרול לינץ' - טוויסטי הליצן
מייר וינינגהם - סאלי קפלר
אמה רוברטס - סרינה בלינדה
לינה דנהאם - ואלרי סולאנס
רייצ'ל רוברטס - שרון טייט
טים קאנג - מר צ'אנג
חורחה לואיס-פאלו - פדרו מוראלס
זאק ורד - רוג'ר
לורה אלן - רוזי
פרנסס קונרוי - ביבי בביט
ג'יימי ברואר - הדה
דוט-מארי ג'ונס - מיי "הגברית"
פרקים

העונה כוללת 11 פרקים:
| מס' בסדרה | מס' בעונה | שם הפרק | בימוי | תסריט | תאריך שידור מקורי | רייטינג |
| --- | --- | --- | --- | --- | --- | --- |
| 74 | 1 | ליל הבחירות | בראדלי באקר | ראיין מרפי ובראד פלצ'וק | 5 בספטמבר 2017 | 3.93 |
| 75 | 2 | אל תפחדי מהחשכה | ליזה ג'ונסון | טים מינאר | 12 בספטמבר 2017 | 2.38 |
| 76 | 3 | שכנים מהגיהנום | גווינת' הורדר-פייטון | ג'יימס ונג | 19 בספטמבר 2017 | 2.25 |
| 77 | 4 | 11/9 | גווינת' הורדר-פייטון | ג'ון ג'י. גריי | 26 בספטמבר 2017 | 2.13 |
| 78 | 5 | חורים | מגי קיילי | קריסטל ליו | 3 באוקטובר 2017 | 2.20 |
| 79 | 6 | מתנקש במערב התיכון | בראדלי בוקר | טוד קוברק | 10 באוקטובר 2017 | 2.15 |
| 80 | 7 | ואלרי סולאנס מתה עבור חטאיך: חלאה | רייצ'ל גולדברג | קריסל ליו | 17 באוקטובר 2017 | 2.7 |
| 81 | 8 | חורף של אי שביעות רצוננו | ברברה בראון | ג'ושוע גרין | 24 באוקטובר 2017 | 2.06 |
| 82 | 9 | לשתות את הקול-אייד | אנג'לה באסט | אדם פן | 31 באוקטובר 2017 | 1.48 |
| 83 | 10 | סמוך על צ'ארלס (מנסון) | בראדלי בוקר | ראיין מרפי ובראד פלצ'וק | 7 בנובמבר 2017 | 1.82 |
| 84 | 11 | לשוב לגדולה | ג'ניפר לינץ' | טים מיניאר | 14 בנובמבר 2017 | 1.97 |
הפקה > פיתוח

ב-4 באוקטובר 2016, אושר באופן רשמי כי הסדרה תמשיך אל עונתה השביעית, אשר עתידה לעלות במהלך ספטמבר 2017. ראיין מרפי אישר כי העונה תהיה קשורה אל העונה הרביעית, "פריק שואו"; אך עלילתה תתרחש בימינו אנו. בפברואר 2017, בתוכנית "Watch What Happens Live", מרפי הודיע כי העונה תסוב סביב הבחירות לנשיאות ארצות הברית 2016 ורמז כי ייתכן שתופיע בעונה דמות שתתבסס על הנשיא הנבחר דונלד טראמפ. מרפי ציין כי עלילת העונה תסוב אחר שני צדדים מנוגדים של הפוליטיקה. בנוסף, מרפי גם אמר כי הוא "יאיר וידגיש" קבוצות של אנשים שהוא מאמין כי "מתעלמים מהם בממשל הנוכחי [של טראמפ], ואנשים מפחדים ומרגישים מאוימים מכך שחייהם יילקחו מהם".
מאוחר יותר, מרפי אישר כי עלילת העונה תתקיים לאחר הבחירות לנשיאות, כשהפרק הראשון יתקיים בליל הבחירות. מרפי הסביר כי "עשר הדקות הראשונות של העונה יתרחשו בצורה מטרידה ומקאברית בליל הבחירות, ויש משהו נוראי שקורה בחיים של הדמויות שלנו בליל הבחירות, בזמן שהם צופים בכל מה שקורה". במקביל, מרפי חשף כי העונה לא תכלול את דמויותיהם של דונלד טראמפ או הילרי קלינטון, ואמר כי " סיפור אימה הוא תמיד אלגורי, אז הבחירות ישמשו כאלגוריה." באפריל 2017, מרפי אישר כי ייעשה שימוש בקטעי ארכיון של ליל הבחירות עבור בכורת העונה.
דרך הטוויטר, מרפי גילה לעוקבים שלו כי הוא יפרסם פרטים על העונה וכן את שמה של העונה בתאריך 20 ביולי. בנוסף, מרפי אף הכריז כי כותרות הפתיחה יחזרו לסדרה לאחר שנעדרו מעונתה הקודמת.
בכנס הקומיק-קון, סן דייגו שנערך ב-20 ביולי 2017, מרפי הכריז כי הכותרת הנוכחית של העונה תהיה "הכת" (Cult, באנגלית). מרפי גם חשף כי עלילת העונה תתרחש במישיגן, ואישר כי העונה תהיה מורכבת מ-11 פרקים בסך הכול, וכי הבכורה תתקיים ב-5 בספטמבר 2017. בפעם הראשונה בהיסטוריה של הסדרה, הסדרה תשודר בימי שלישי במקום בימי רביעי.
הפקה > צילומים

בפברואר 2017, הוכרז כי העונה תחל את צילומיה העיקריים ביוני 2017. חודש לאחר מכן, צילומי העונה הוקדמו למאי 2017. ב-24 במאי 2017 התסריטאי והמפיק ג'ון גריי אישר כי אכן העונה החלה את צילומיה.
הערות שוליים

↑  http://tvline.com/2016/10/04/american-horror-story-renewed-season-7-ahs-fx/ "American Horror Story Renewed for (Top-Secret, Duh) Season 7 at FX"]. TV Line. Retrieved July 21, 2017].
1 2  Wagmeister, Elizabeth (January 12, 2017). "Sarah Paulson, Evan Peters to Return for 'American Horror Story' Season 7". Variety. Retrieved January 12, 2017.
↑  Ryan Murphy [MrRPMurphy] (July 21, 2017). "Sarah Paulson=Ally" (Tweet). Retrieved July 21, 2017 – via Twitter.
1 2 3 4  .http://www.foxflash.com/tca/pdfs/THE%20WOMEN%20OF%20AMERICAN%20HORROR%20STORY%20-%20FX%20TCA%20Panelist%20bios.pdf] (PDF). Fox Flash. August 8, 2017. Retrieved August 8, 2017]
↑  Ryan Murphy [MrRPMurphy] (July 21, 2017). Evan's character is named Kai. (Tweet). Retrieved July 21, 2017 – via Twitter.
1 2 3 4 5  https://he-il.facebook.com/ahsisrael/posts/1973028489582499
↑  Swift, Andy (August 25, 2017). "Lena Dunham, Emma Roberts' Cult Characters Revealed, More AHS Scoop". TVLine. Retrieved August 25, 2017.
↑  D'Alessandro, Anthony (August 25, 2017). "'American Horror Story: Cult': Ryan Murphy On Lena Dunham's Portrayal Of Valerie Solanas". Deadline.com. Retrieved August 25, 2017
1 2  Andreeva, Nellie (March 28, 2017). "'American Horror Story': Billy Eichner Cast In Season 7 Of FX Anthology Series". Deadline.com. Retrieved March 28, 2017.
↑  Stanhope, Kate (February 15, 2017). "Ryan Murphy Reveals 'American Horror Story' Will Tackle 2016 Presidential Election". The Hollywood Reporter. Retrieved February 15, 2017.
↑  Gray, John J. (May 24, 2017). "🎥 #ahs7". Instagram. Retrieved May 24, 2017.
| אימה אמריקאית |
| --- | --- | --- |
| יוצרים | ראיין מרפי • בראד פלצ'וק |  |
| עונות | "בית הרצח" · דמויות (2011) • "המוסד הסגור" · דמויות (2012–2013) • "הכישוף" · דמויות (2013–2014) • "פריק שואו" · דמויות (2014–2015) • "המלון" · דמויות (2015–2016) • "רואנוק" · דמויות (2016) • "הכת" · דמויות (2017) • "אפוקליפסה" · דמויות (2018) • 1984 · דמויות (2019) • "דאבל פיצ'ר" · דמויות (2021) • "ניו יורק" · דמויות (2022) • "רגישות גבוהה" · דמויות (2023–2024) |  |
| ערכים קשורים | צוות השחקנים • "סיפור פשע אמריקאי" ("אמריקה נגד או. ג'יי. סימפסון" · "הרצח של ורסצ'ה" · "הדחה") • "סיפורי אימה אמריקאים" |  |
הגבלת מהירות נסיעה בישראל

הגבלות מהירות נסיעה המוגדרות כברירת מחדל בישראל לפי תקנות התעבורה הן באופן כללי לרכב מנועי:
50 קמ"ש בדרך עירונית
80 קמ"ש בדרך שאינה עירונית
90 קמ"ש דרך שאינה עירונית עם שטח הפרדה בנוי
110 קמ"ש דרך מהירה
תקנות התעבורה

בישראל נקבעה המהירות המרבית בתקנה 54 לתקנות התעבורה.
| סוג הרכב | דרך עירונית | דרך שאינה עירונית | דרך שאינה עירונית עם שטח הפרדה בנוי | דרך מהירה |
| --- | --- | --- | --- | --- |
| (1) רכב מנועי למעט סוג רכב כאמור בפסקאות (2) עד (4) | 50 | 80 | 90 | 110 |
| (2) אוטובוס שאינו אוטובוס זעיר | 50 | 80 | 90 | 100 |
| (3) רכב מסחרי שמשקלו הכולל המותר עולה על 12,000 ק״ג וברכב עבודה וטיולית | 50 | 80 | 80 | 80 |
| (4) רכב איטי, טרקטור ומכונה ניידת | 40 | 40 | 40 | סגורה בפניו |
הערות:
לרכב המצוין בפסקאות (3) ו-(4) מגבלת המהירות המצוינת בטבלה לדרך עירונית ולדרך שאינה עירונית חלה גם כאשר יש תמרור המתיר מהירות גבוהה יותר.
ברחוב משולב ובאזור מיתון תנועה המהירות המרבית היא 30 קמ"ש לכל סוגי הרכב.
תקנה 51 לתקנות התעבורה בישראל קובעות: "לא ינהג אדם רכב אלא במהירות סבירה בהתחשב בכל הנסיבות ובתנאי הדרך והתנועה בה, באופן שיקיים בידו את השליטה המוחלטת ברכב." התקנות מפרטות:
בכפוף לאמור בתקנה 51 חייב נוהג רכב להאט את מהירות הנסיעה, ובמידת הצורך אף לעצור את רכבו, בכל מקרה שבו צפויה סכנה לעוברי דרך או לרכוש, לרבות רכבו הוא, ובמיוחד במקרים אלה:
מהירות מזערית

בישראל תמרור מספר 218 – מהירות מזערית – מציין דרך לרכב מנועי שמסוגל ומורשה לנוע במהירות שאינה פחותה מזו שצוינה בתמרור בקמ"ש.
מהירות מיוחדת

תמרורי מהירות מיוחדת
תמרור המציין מהירות מקסימלית של 40 קמ"ש
תמרור פולט אור המציין מהירות מקסימלית של 50 קמ"ש
אם מוצב תמרור 426 או תמרור 426פ – "מהירות מיוחדת" – אזי אסורה הנסיעה במהירות העולה על מספר הקמ"ש הרשום בתמרור.
ענישה

בישראל הענישה על נהיגה במהירות מופרזת מחולקת לרמות אחדות, בהתאם לחומרת החריגה מהמהירות המותרת, וכוללת: קנס ללא נקודות, קנס עם נקודות, פסילה מנהלית והעמדה לדין.
מערכת בקרת מהירות חכמה

במשרד התחבורה והבטיחות בדרכים קבעו כי כל מכונית חדשה בתקינה אירופית שיוצרה מיולי 2024 ויובאה לישראל מחויבת בהתקנת מערכת בקרת מהירות חכמה.
ביאורים

↑  לא כולל: אוטובוס שאינו אוטובוס זעיר, רכב מסחרי שמשקלו הכולל המותר עולה על 12,000 ק"ג וברכב עבודה וטיולית, רכב איטי, טרקטור ומכונה ניידת – תקנות התעבורה תשכ"א-1961, סעיף 54(א)
1 2  "דרך עירונית" – כל דרך בתחום המצוי בשטח שיפוטה של רשות מקומית או רשויות מקומיות הגובלות זו בזו ואשר בכניסה לאותו תחום מוצב תמרור שמשמעו "כניסה לתחום דרך עירונית", ועד למקום שבו מוצב תמרור שמשמעו "קצה תחום דרך עירונית" – תקנות התעבורה תשכ"א-1961, סעיף 1
1 2  "שטח הפרדה בנוי" – שטח הפרדה המחלק את הדרך לאורכה באמצעות התקן מוגבה מעל הכביש כגון אבן שפה מוגבהת, מעקה בטיחות או צמחייה – תקנות התעבורה תשכ"א-1961, סעיף 1
1 2  "דרך מהירה" – דרך שאיננה דרך עירונית, יש בה שני כבישים לפחות המיועדים לתנועת כלי רכב מנועיים בלבד, בני שני נתיבים לפחות לכל כיוון נסיעה, בין הכבישים מפריד שטח הפרדה, אין גישה לדרך מחצרים סמוכים ואין בה מפגשי מסילת ברזל או צמתים פרט להתמזגויות כבישים, ובכניסה לדרך מוצב תמרור המורה על "דרך מהירה" – תקנות התעבורה תשכ"א-1961, סעיף 1
הערות שוליים

↑  תקנות התעבורה, סעיף 54(א), נבו הוצאה לאור
↑  לוח התמרורים, ספטמבר 2022, עמוד 20
↑  לוח התמרורים, ספטמבר 2022, עמוד 32
↑  מה הקנס על נהיגה במהירות מופרזת?, באתר Ask רלב"ד, ‏21 ביולי 2024
↑  עבירות מהירות: מהם העונשים בגין נהיגה במהירות מופרזת?, באתר דין - עורכי דין ומידע משפטי בישראל, ‏1 בפברואר 2018
↑  אודי עציון‏, מהירות מופרזת: העבירה הכי נאכפת, רק שביעית בקטלניות, באתר וואלה, 22 ביולי 2024
↑  תומר הדר, בלעדימשרד התחבורה: המערכת שתגביל את מהירות הרכב תהפוך לחובה, באתר כלכליסט, 30 ביולי 2023
↑  דור עצמון, החל מ-2023 תותקן במכוניות החדשות מערכת חכמה לבקרת מהירות, באתר ביזפורטל, 30 בנובמבר 2022
↑  מערכת בקרת מהירות חכמה, באתר הרשות הלאומית לבטיחות בדרכים, ‏12 באוקטובר 2021
תמרור המציין מהירות מזערית של 55 קמ"ש
הטבת מס

הטבת מס היא הקלה בגובה המס הניתנת לאוכלוסייה מסוימת או בגין פעילות מסוימת. ההגדרה הרשמית הנהוגה בספרות המקצועית גורסת כי הטבות מס הן "סטייה ממערכת המס הסטנדרטית המאפשרת לקבוצת אוכלוסייה או לפעילות כלכלית מסוימת תשלומי מס בשיעור נמוך מהמס הנורמטיבי המקובל במדינה".
טיב ההטבה

מדינות מעניקות הטבות מס לעידוד פעילות כלכלית (כגון השקעה במחקר ופיתוח) או להשגת יעדים חברתיים (כגון פיזור אוכלוסין), והן מתבטאות בסיוע לקבוצות אוכלוסייה, בתמיכה במגזר כלכלי כלשהו או ביצירת תמריצים לשינוי התנהגות. הטבות מס מוענקות באמצעות שורת מנגנונים: פטורים ממס, מענקים, ניכוי ממס וזיכוי ממס, שיעורי מס מופחתים או דחייה. ההטבות מעוגנות, על פי רוב, בחקיקה מדינתית וכל העומד בתנאים ובקריטריונים השונים יהיה זכאי להן.
ההטבות יכולות להיות מופנות גם למשקיעים מקומיים ו/או לזרים במטרה לעודד השקעות ישירות בתחומן. דרך נוספת למשוך משקיעים היא באמצעות מתן הטבות מס (tax incentives) לעסקים, ובדרך כלל למשקיעים זרים (investment attraction incentives). השיטה הפופולרית ביותר היא באמצעות הפחתה או פטור (tax holiday) ממס חברות לתקופה מסוימת. כך לדוגמה, אחת הסיבות לפריחתה וצמיחתה הכלכלית של אירלנד החל משנות ה-90, הוא שיעור המס המוטל על תאגידים, שהוא הנמוך ביותר באיחוד האירופי. נראה כי שיעור המס הנמוך משך לאירלנד משקיעים זרים בדמות תאגידים רב-לאומיים מכל העולם, ובפרט חברות היי-טק כגון דל, אינטל ופייזר.
טיב ההטבה > בישראל

הטבות המס שהעניקה ממשלת ישראל בשנת 2015 הסתכמו ב-50.6 מיליארד ש״ח. הטבת המס השנייה בגובהה מוענקת במסגרת החוק לעידוד השקעות הון ונועדה למשוך השקעות לישראל. במקרים רבים, חוקי העידוד מכוונים למשקיעים זרים בלבד, או שניתנת בהם העדפה ניכרת למשקיעים הזרים על פני המשקיעים המקומיים.
בפקודת מס הכנסה ניתן זיכוי ממס, בשיעור של עד 20% מההכנסה החייבת, לתושבי יישובים מסוימים בפריפריה, ובפרט בקרבת גבול הצפון ובעוטף עזה.
זיכוי ממס בגין ביטוח פנסיוני נחשב להטבת מס שנועדה להמריץ את העובדים, ובפרט את העצמאים לרכוש ביטוח כזה. מיום שביטוח פנסיוני הפך לחובה אין צורך בתמריץ המס, אך הזיכוי ממשיך להתקיים כהטבת מס.
פעמים אחדות עלו הצעות לביטולה של הטבת המס לחיסכון בקרן השתלמות, אך הצעות אלה לא אושרו עקב התנגדותה של ההסתדרות, הרואה בהטבת מס זו הישג חשוב שלה.
ראו גם

מקלט מס
תכנון מס
אמנה למניעת כפל מס
פטור השתתפות
לקריאה נוספת

אבי נוב, "הטבות מס למשקיעים זרים בישראל", מיסים טז/4 (אוגוסט 2002)
הערות שוליים

1 2 3  גוני נוי, מנגנון לניהול הטבות המס בישראל - מחקר מספר 100, מרכז מילקן לחדשנות במכון ירושלים לחקר ישראל, נובמבר 2015
↑  הודעת מס הכנסה (רשימת יישובים מוטבים 2017), התשע"ז-2017, ק"ת 7820 מ-1 ביוני 2017
הבחירות לכנסת העשרים ואחת

תוצאות הבחירות לכנסת ה-21:     מפלגות הימין: 49 מושבים
     מפלגות החרדים: 16 מושבים
     מפלגות המרכז: 35 מושבים
     מפלגות השמאל: 10 מושבים
     מפלגות הערבים: 10 מושבים
הבחירות לכנסת העשרים ואחת התקיימו ב-9 באפריל 2019, ד' בניסן ה'תשע"ט, ותוצאות הבחירות קבעו את הרכב הסיעות בכנסת העשרים ואחת. לראשונה בהיסטוריה של מדינת ישראל, הן לא הביאו לכינון ממשלה, והכנסת החליטה על התפזרותה כחודש לאחר השבעתה. בחירות אלה החלו משבר פוליטי חסר תקדים, שבעקבותיו נערכו חמש מערכות בחירות לאורך שלוש וחצי שנים.
הבחירות לכנסת התקיימו כשבעה חודשים טרם מועדן המקורי. בוועדת הבחירות נרשמו 47 רשימות להתמודדות לבחירות, אך לאחר פרישה של 7 מהן, התמודדו לבסוף 40 רשימות. מתוכן עברו את אחוז החסימה 11 רשימות.
רקע

לאחר ההסלמה בדרום בנובמבר 2018, שבאה בעקבות חודשים של עימותים בגבול רצועת עזה, הודיע אביגדור ליברמן על התפטרותו מתפקיד שר הביטחון; בה בעת פרשה סיעתו, ישראל ביתנו, מהקואליציה, מה שהקטין את מספר החברים בה ל-61 וערער את יציבותה.
ב-24 בדצמבר 2018 הודיע חבר הכנסת יאיר לפיד כי סיעתו בכנסת, יש עתיד, לא תתמוך בהצעה לתיקון חוק הגיוס לשם הסדרת גיוס בני ישיבות לצה"ל. לאחר שסיעות הקואליציה ש"ס ויהדות התורה הביעו את התנגדותן לחוק, ומכיוון שללא תמיכת "יש עתיד" לא הייתה לו היתכנות להתקבל בכנסת, הודיעה הקואליציה על הקדמת הבחירות ל-9 באפריל 2019. חוק התפזרות הכנסת העשרים עבר בקריאה שלישית ב-26 בדצמבר 2018.
לוח זמנים

14 בפברואר 2019 – תאריך אחרון לעדכון כתובת בפנקס הבוחרים
17 בפברואר 2019 – כניסת פנקס הבוחרים לתוקף
20–21 בפברואר 2019 – הגשת רשימות המועמדים לכנסת
9 באפריל 2019 – יום הבחירות
היערכות המדינה

מערכת הבחירות נוהלה על ידי ועדת הבחירות המרכזית, המורכבת מנציגי הסיעות היוצאות של הכנסת העשרים בהתאם לגודלן היחסי, ובראשה עמד שופט בית המשפט העליון חנן מלצר. תקציב הוועדה לכנסת העשרים ואחת, לשנת הכספים 2019, היה ₪283,000,000.
המועד האחרון להגשת בקשה לרישום מפלגה חל ב-7 בינואר 2019, 91 ימים לפני מועד הבחירות שנקבע, ורשימות המתמודדים הוגשו לוועדת הבחירות המרכזית ב-20 וב-21 בפברואר. פנקס הבוחרים פורסם ב-15 בפברואר, והוא נכנס לתוקף שלושה ימים לאחר מכן.
היערכות המדינה > תעמולת בחירות אנונימית

ב-27 בפברואר אסרה ועדת הבחירות על פרסום מודעות תעמולה אנונימיות ברשת. השופט מלצר קבע כי "כל פרסום אנונימי ברשת מקשה על גורמי הביטחון להדוף חששות מהתערבות זרה בבחירות". האיסור נכנס לתוקף ב-1 במרץ.
היערכות המדינה > שידורי התעמולה

| --- | --- |
 :  ראו גם – תשדירי בחירות בישראל
| ערוץ | א' | ב' | ג' | ד' | ה' | ש' |
| --- | --- | --- | --- | --- | --- | --- |
| קשת 12 | 23:00 | 23:00 | 23:00 | 23:30 | 23:30 | 23:00 |
| רשת 13 | 23:30 | 23:30 | 23:30 | 23:00 | 23:00 | 23:30 |
| כאן 11 | 17:30 | 17:30 | 17:30 | 17:30 | 17:30 | 22:30 |
ערוץ 20: 22:00
ערוץ 9: 19:00
ערוץ 24: 21:00
שידורי תעמולת הבחירות לכנסת החלו ב-26 במרץ, להלן מועדי שידוריהם בטלוויזיה בעברית:
שידורי התעמולה בשפה הערבית בטלוויזיה שודרו בימים א'–ה' בקשת ב־14:30, ברשת ב־15:00 ובערוץ מַכַּאן 33 שודרו כך שיסתיימו עד 18:30; בערוץ הלא TV שודרו בימים א'–ו' בשעה 17:00.
הסכמי עודפים

חוק הבחירות לכנסת מאפשר חתימה על הסכם עודפים בין שתי רשימות.
הסכמי עודפים נחתמו בין הרשימות הבאות:
רשימת העבודה ורשימת מרצ
רשימת הימין החדש ורשימת ישראל ביתנו
רשימת רע"מ-בל"ד ורשימת חד"ש-תע"ל
רשימת הליכוד ורשימת איחוד מפלגות הימין
רשימת ש"ס ורשימת יהדות התורה
רשימת כולנו חברים נ נח ורשימת הפיראטים
התאריך האחרון לחתימת ההסכמים היה 29 במרץ.
היערכות המפלגות ויצירת הרשימות > הליכוד

| --- | --- |
מחל: م‌ح‌ل
כינוי הרשימה: הליכוד בהנהגת בנימין נתניהו לראשות הממשלה
| --- | --- |
רשימת הליכוד נבחרה ב-5 בפברואר 2019
  בנימין נתניהו  יולי אדלשטיין  ישראל כ"ץ  גלעד ארדן  גדעון סער  מירי רגב  יריב לוין  יואב גלנט  ניר ברקת  גילה גמליאל  אבי דיכטר  זאב אלקין  חיים כץ  צחי הנגבי  אופיר אקוניס  יובל שטייניץ  ציפי חוטובלי  דודי אמסלם  אמיר אוחנה  אופיר כץ  אתי חוה עטייה  יואב קיש  דוד ביטן  קרן ברק  שלמה קרעי  מיקי זוהר  אלי בן-דהן  שרן השכל  מיכל שיר  קטי שטרית  פטין מולא  מאי גולן  עוזי דיין  אריאל קלנר  אוסנת מארק  עמית הלוי 
 ↑  משוריין מטעם מפלגת אח"י, בעקבות הסכם עם הבית היהודי. : 
משום שאף מועמד לא הכריז על מועמדותו לראשות מפלגת "הליכוד", למעט היו"ר המכהן, ראש הממשלה בנימין נתניהו, הפריימריז לתפקיד בוטלו, וכתוצאה מכך נתניהו מונה באופן אוטומטי למנהיג המפלגה גם בבחירות לכנסת העשרים ואחת.
פרט לחברים היוצאים מהכנסת העשרים, כמה פוליטיקאים נוספים הודיעו על הצטרפותם למפלגה במטרה להתמודד בבחירות המקדימות לבחירת מועמדי המפלגה לרשימה לכנסת - שר הבינוי והשיכון יואב גלנט עזב את מפלגת כולנו, התפטר מהכנסת והצטרף לליכוד, ראש עיריית ירושלים לשעבר ניר ברקת, שלא להתמודד בבחירות לרשויות המקומיות ב-2018, הצטרף גם הוא לליכוד ושר הפנים והחינוך לשעבר גדעון סער החליט לסיים את פסק הזמן שאותו לקח ולחזור לפעילות פוליטית. הבחירות המקדימות התקיימו ב-5 בפברואר, ותוצאותיהן הסופיות, לאחר ספירה כפולה של הקולות, פורסמו ב-14 בפברואר.
בנוסף לנבחרים לרשימה הארצית ולנציגי המחוזות, שריין ראש המפלגה נתניהו במקום ה-28 ברשימה את אלי בן-דהן כחלק ממאמציו להקמת איחוד מפלגות הימין. בנוסף שוריין ארז תדמור במקום ה-41.
ב-6 במרץ הודיע פנחס עידן, שהוצב במקום ה-19 ברשימה כנציג מחוז השפלה, על הסרת מועמדותו, לאור המלצת ועדת הבחירות המרכזית מאחר שלא התפטר מתפקידו ברשות שדות התעופה אלא הורד במספר דרגות לבקשתו. בעקבות הסרת מועמדותו, כלל המועמדים מהמקום העשרים הוקדמו במקום אחד.
היערכות המפלגות ויצירת הרשימות > כחול לבן

| --- | --- |
פה: ف‌ه
כינוי הרשימה: כחול לבן בראשות בני גנץ ויאיר לפיד
| --- | --- |
רשימת כחול לבן
  בני גנץ  יאיר לפיד  משה יעלון  גבי אשכנזי  אבי ניסנקורן  מאיר כהן   מיקי חיימוביץ'  עפר שלח  יועז הנדל  אורנה ברביבאי  מיכאל ביטון  חילי טרופר  יעל גרמן  צבי האוזר  אורית פרקש הכהן  קארין אלהרר  מירב כהן  יואל רזבוזוב  אסף זמיר  יזהר שי  אלעזר שטרן  מיקי לוי  עומר ינקלביץ'  פנינה תמנו-שטה  ר'דיר מריח  רם בן ברק  אלון שוסטר  יואב סגלוביץ  רם שפע  בועז טופורובסקי  אורלי פרומן  איתן גינזבורג  גדי יברקן  עידן רול  יוראי להב-הרצנו  משה מטלון  עינב קאבלה  עליזה לביא
היערכות המפלגות ויצירת הרשימות > כחול לבן > חוסן לישראל – תל"ם

מפלגת חוסן לישראל בראשות הרמטכ"ל לשעבר בני גנץ. חתמה על הסכם ריצה משותפת עם תל"ם בהנהגתו של שר הביטחון לשעבר משה יעלון. באותו ערב התקיים נאום של יו"ר המפלגה בני גנץ לראשונה מאז ההכרזה על הקדמת הבחירות באירוע בגני התערוכה.
היערכות המפלגות ויצירת הרשימות > כחול לבן > יש עתיד

בראשות מפלגת יש עתיד עמד חבר הכנסת יאיר לפיד, שגם קבע את הרכב נציגיה ברשימת כחול לבן לכנסת.
לפני הבחירות פרש מהמפלגה חבר הכנסת חיים ילין, ראש מועצת אשכול לשעבר, לאחר שנאמר לו שישובץ בסוף העשירייה השנייה של רשימת יש עתיד, מקום לא ריאלי. לאחר מכן שובץ ילין במקום העשירי ברשימת מפלגת העבודה.
היערכות המפלגות ויצירת הרשימות > כחול לבן > הקמת כחול לבן

ב-21 בפברואר, היום השני להגשת הרשימות, חתמו המפלגות יש עתיד, חוסן לישראל ותל"ם על הסכם ריצה משותפת והגישו את רשימת כחול לבן. לרשימה הצטרף הרמטכ"ל לשעבר גבי אשכנזי כמועמד מטעם חוסן לישראל ונחתם הסכם רוטציה, ולפיו גנץ יכהן ראשון כראש הממשלה במשך שנתיים וחצי כאשר לפיד יכהן כשר החוץ ויעלון יכהן כשר הביטחון, ואחר כך לפיד יכהן כראש ממשלה וגנץ יכהן כשר הביטחון. ברשימת 30 המקומות הראשונים מוקמו 13 מועמדי יש עתיד, 14 מועמדי חוסן לישראל ובתוכם גבי אשכנזי, 3 מועמדי תל"ם.
הקמפיין רוכז בידי הלל קוברינסקי, כאשר אחד המסרים בשלטי חוצות קשר את בנימין נתניהו עם ארגון הטרור כהנא חי, בסיסמה "כהנא חי או עם ישראל חי", וזאת בין היתר בתגובה לקמפיין הליכוד "ביבי או טיבי".
היערכות המפלגות ויצירת הרשימות > ש"ס

| --- | --- |
שס: ش‌س
כינוי הרשימה: התאחדות הספרדים שומרי תורה תנועתו של מרן הרב עובדיה יוסף זצ"ל
| --- | --- |
רשימת ש"ס
  אריה דרעי  יצחק כהן  משולם נהרי  יעקב מרגי  יואב בן צור  מיכאל מלכיאלי  משה ארבל  ינון אזולאי  משה אבוטבול  אוריאל בוסו 
בראש רשימת מפלגת ש"ס עומד שר הפנים אריה דרעי, הרכב הרשימה לכנסת נקבע על פי החלטת מועצת חכמי התורה של ש"ס.
ב-14 בפברואר 2019 חשפה המפלגה את קמפיין הבחירות של המפלגה שבו הססמאות: "ביבי צריך אריה חזק" ו-"ש"ס – המזרח של עולם התורה".
היערכות המפלגות ויצירת הרשימות > יהדות התורה

| --- | --- |
ג: ج
כינוי הרשימה: יהדות התורה והשבת אגודת ישראל – דגל התורה
| --- | --- |
רשימת יהדות התורה
  יעקב ליצמן  משה גפני  מאיר פרוש  אורי מקלב  יעקב טסלר  יעקב אשר  ישראל אייכלר  יצחק פינדרוס 
ראשי יהדות התורה
בראש רשימת יהדות התורה, המשותפת למפלגות אגודת ישראל החסידית ודגל התורה הליטאית, עומדים יעקב ליצמן ומשה גפני, בהתאמה. ב-16 בינואר 2019 נחתם הסכם ריצה משותפת בין שתי המפלגות, כאשר הרשימה תקבע בשיטת הריצ'רץ' - הנציג הראשון יהיה מאגודת ישראל, השני מדגל התורה וכן הלאה. הרכב הרשימה נקבע בידי מועצות גדולי התורה של כל מפלגה.
היערכות המפלגות ויצירת הרשימות > יהדות התורה > אגודת ישראל

ב-31 בינואר 2019 התכנס מרכז אגודת ישראל במלון גלי צאנז בקריית צאנז נתניה והוחלט כי המועמדים מטעמם יהיו ח"כ יעקב ליצמן, מטעם הסיעה המרכזית – גור, ח"כ מאיר פרוש, מטעם סיעת שלומי אמונים, יעקב טסלר, מטעם חסידות ויז'ניץ (במקום ח"כ מנחם מוזס) וח"כ ישראל אייכלר, מטעם חסידות בעלז. באותה ישיבה הוחלט לשנות סעיף בתקנון המפלגה שאוסר על נשים להצטרף כחברות במפלגה בעקבות פסיקת בג"ץ שלושה שבועות לפני כן.
היערכות המפלגות ויצירת הרשימות > יהדות התורה > דגל התורה

ב־17 בפברואר 2019 התכנסה מועצת גדולי התורה של דגל התורה הליטאית בבית הרב חיים קניבסקי בבני ברק, וקבעה את סדר הרשימה של המועמדים מטעמה.